open-index/open-wikipedia-markdown huggingface dataset:
Assane Ndiaye

**Assane Ndiaye** on senegalilainen mbalax-laulaja. Hän on Thione Seckin serkku. 

Ndiayen ensimmäinen albumi oli *Nguisstal* (1996), jolla olivat mukana myös Thione Seck ja Seckin 12-henkinen Raam Daan -yhtye. Myöhemmin Ndiaye perusti oman yhtyeensä, Le Nguewel-Guin. Hänen uusin albuminsa on syyskuussa 2004 julkaistu *Immigrés*, jonka yhteydessä hän piti Euroopan-kiertueen. 

Assane Ndiayen kappale "Nguisstal" on päässyt esimerkiksi World Music Networkin kokoelmalevylle *[[The Rough Guide to the Music of Senegal & Gambia]]*.

## Diskografia
* *Nguisstal* (1996)
* *Yone Wi* (1999)
* *Ndioukeul* (2001)
* *Bagnal* (2002)
* *Yone Wi CD 1 et 2* (2003)
* *Immigrés* (2004) 

## Lähteet
Luettelo Nasan avaruussukkulalennoista

Tämä on **luettelo [[Nasa]]n [[avaruussukkula]]lennoista**. 

## Lennot
### Vapaalennot
Approach and Landing Test -ohjelmaan (ALT) kuului 16 erillistä lentoa *[[Enterprise (avaruussukkula)|Enterprise-koesukkulalla]]*. Näihin kuului rullaustestejä, miehitettyjä ja miehittämättömiä lentoja SCA-lentokoneen kyydissä sekä lopuksi SCA-lentokoneen kyydistä lähteneitä vapaalentoja.

### 1980-luku

### 1990-luku

### 2000–2011

## Pelastuslennot
Columbian tuhoutumisesta lähtien on sukkulalennon aikana pidetty varalla toista sukkulaa. Mikäli lennolla oleva sukkula vaurioituisi siten, että turvallinen paluu olisi epävarmaa, lähetettäisiin toinen sukkula hakemaan vaurioituneen sukkulan miehistö. Lentojen tunnus on muotoa STS-3xx pois lukien Hubblen korjauslennon STS-125 pelastuslento STS-400. Hubblen korjauslentoa lukuun ottamatta vaurioituneen sukkulan miehistö siirtyisi ISS:lle odottamaan pelastuslentoa. Hubblen kiertoradan inklinaatio poikkeaa niin paljon ISS:stä, että tällöin jouduttaisiin miehistö siirtämään suoraan sukkulasta toiseen ja kun sukkulat eivät voi telakoitua toisiinsa tulisi siirto tehdä avaruuskävelyinä. Viimeisellä sukkulalennolla STS-135 ei ollut pelastuslentoa sillä kaikki muut sukkulat oli jo poistettu käytöstä. Mikäli pelastuslentoa olisi tarvittu niin se olisi suoritettu ISS-avaruusasemaan telakoituneilla Sojuz-aluksilla. Osittain tästä syystä johtuen STS-135:n miehistönä oli vain neljä astronauttia (pelastuslennot olisivat tällöin vaatineet kahden Sojuz-aluksen käyttöä – Sojuziin mahtuu kolme henkeä), mikä on pienin sukkulamiehistön määrä sitten vuoden 1983 lennon STS-6.

## Aiheesta muualla
* NASA: Space Shuttle Launch Archive  
* NASA: Shuttle Missions  
* NASA: Tulevat laukaisut ISS:lle
Pavonis Mons

**Pavonis Mons** on tulivuori Marsissa. Se on keskimmäinen Tharsiksen ylängön kolmesta suuresta tulivuoresta (*Tharsis Montes*). Sen pohjoispuolella on Ascraeus Mons ja eteläpuolella Arsia Mons. Pavonis Mons on noin 14 kilometriä korkea ja se purkautui viimeksi noin 300 miljoonaa vuotta sitten.

## Lähteet

## Aiheesta muualla
George C. Marshall

**George Catlett Marshall** (31. joulukuuta 1880 Uniontown, Pennsylvania, Yhdysvallat – 16. lokakuuta 1959 Washington D.C., Yhdysvallat) oli yhdysvaltalainen poliitikko ja sotilas. Hän sai arvonimen *[[Armeijakenraali (Yhdysvallat)|General of the Army]]*, joka on Yhdysvaltain korkea maavoimien arvonimi ja vastaa sotamarsalkan asemaa.

Marshall valmistui vuonna 1901 upseeriksi ja työskenteli vuosina 1919–1924 kenraali John J. Pershingin adjutanttina. Vuosina 1924–1927 hän oli komennuksella Kiinassa. Marshall ylennettiin vuonna 1936 prikaatikenraaliksi. Hän oli Yhdysvaltain armeijan esikuntapäällikkö ja koko armeijan ylipäällikkö 1939–1945. Vuonna 1944 hänet ylennettiin armeijakenraaliksi. Marshall vastasi koko toisen maailmansodan ajan Yhdysvaltojen sotastrategiasta ja liittoutuneiden joukkojen yhteistoiminnasta.

Sodan jälkeen Marshall toimi Kiinan suurlähettiläänä 1945–1947, jonka jälkeen hän oli Yhdysvaltain ulkoministeri vuosina 1947–1949. Vuonna 1950 hänet valittiin Yhdysvaltain puolustusministeriksi. Marshall kehitti Marshall-suunnitelman, jolla paikattiin Euroopan toisessa maailmansodassa heikentynyttä taloutta. Marshall sai työstään Nobelin rauhanpalkinnon vuonna 1953.

## Lähteet

## Aiheesta muualla
Tito Paris

**Tito Paris** (s. 30. toukokuuta 1963, Mindelo, São Vicente, Kap Verde) on kapverdeläinen muusikko, joka on asunut 1980-luvulta lähtien Lissabonissa, Portugalissa.

Paris syntyi musikaaliseen perheeseen São Vicenten saarella. Hän siirtyi 19-vuotiaana Lissaboniin, jossa hän pääsi basistiksi Voz de Cabo Verde -yhtyeeseen. Paris soitti siinä neljä vuotta. Hänen ensimmäinen albuminsa vuonna 1985 oli kokonaan instrumentaalinen ja hänen itsensä tuottama . Vuonna 1994 hän julkaisi *Dança ma mi criolan* MB Recordsille. 

Tito Parisin uudempia studiojulkaisuja ovat *Graça de tchegá* (1996) ja *Guilhermina* (2002) . Lisäksi hän on julkaissut livemateriaalia.   

Tito Paris laulaa musiikkinsa portugaliksi ja Kap Verden kreoleilla . Hän on muusikko Baun serkku.

## Diskografia
* 1987 - *Fidjo Maguado*
* 1994 - *Dança Ma Mi Criôla*
* 1996 - *Graça De Tchega*
* 1998 - *Ao vivo no B.Leza*
* 2001 - *27/07/1990*
* 2002 - *Guilhermina*

## Lähteet
Arsia Mons

**Arsia Mons** on tulivuori Marsissa. Se on eteläisin Tharsiksen ylängön kolmesta suuresta tulivuoresta (*Tharsis Montes*). Sen pohjoispuolella sijaitsee Pavonis Mons. Arsia Mons on toiseksi suurin Marsin tulivuorista. Vuori kohoaa yli 17 kilometrin korkeuteen, ja sen kaldera on noin 110 kilometriä leveä. Tulivuoren oletetaan purkautuneen viimeksi noin 700 miljoonaa vuotta sitten.

## Luolastot
Maaliskuussa 2007 yhdysvaltalainen tutkijaryhmä raportoi havainneensa vuoren ympäristöstä seitsemän tummaa kohdetta, jotka termisen emissionsa perusteella eivät ole muuta maastoa tummempaa ainetta vaan ilmeisesti sisäänkäyntejä Marsin pinnan alla sijaitseviin luoliin. Näiden aukkojen läpimitat ovat 100&ndash;252 metriä ja niiden syvyys on ainakin sadan metrin luokkaa, sillä aukkojen seinämiä tai pohjaa ei ole havaittavissa. Juuri seinämien ja pohjan havaitsemattomuus erilaisissa valaistusoloissa viittaa siihen, etteivät kyseessä ole kraatterit tai vastaavat rakenteet vaan aukot ovat sisäänkäyntejä laajempaan tilaan. Tutkijaryhmä käyttää aukoista epävirallisia työnimiä Dena, Chloë, Wendy, Annie, Abbey, Nikki ja Jeanne. Aukkojen paljastamat luolastot saattaisivat toimia suojana, jossa mikrobitasoinen elämä olisi mahdollista. Ohut ilmakehä aukkojen leveysasteella estää kuitenkin toistaiseksi laskeutujan lähettämisen alueelle.

## Lähteet

## Aiheesta muualla

* Wynne et al. (2007) ''THEMIS observes possible cave skylights on Mars'', LPSC XXXVIII proceedings 
* NASAn Astronomy Picture of the Day -kuva aukosta
São Nicolau

**São Nicolau** on yksi Kap Verden pohjoisosan Barlaventon saarista. Se sijaitsee São Vicenten ja Salin välissä, noin 640 kilometriä Afrikan mantereesta länteen. Väkiluku on 12&nbsp;637 (2022). Aluehallinnollisia kuntia ja samannimisiä kaupunkeja on kaksi: saaren pohjoisrannalla sijaitseva ja saaren keskuspaikka Ribeira Brava (7&nbsp;156 as.) ja Tarrafal de São Nicolau (5&nbsp;481 as.). 

São Nicolau n pinta-ala on 343 km². Saaren pituus on 44,5 kilometriä. Vuoristoinen saari on vulkaanista alkuperää; korkein kohta on 1&nbsp;304 metriä merenpinnan yläpuolelle kohoava Mount Gordo. Saarella toimii kansallinen Preguican lentoasema (SNE).

Saari asutettiin 1400-luvulla. Pääelinkeinot ovat maatalous (kahvin, appelsiinien, papujen, maissin viljely) sekä hevosten kasvatus.

Kirjailija Baltasar Lopes da Silva oli kotoisin São Nicolaun Fajãsta.


Talblick Sao Nicolau IMG 4158a.jpg|São Nicolaun saarta.
Center Ribeira Brava São Nicolau, Cabo Verde.jpg|Ribeira Bravan keskustaa.
Porto do Tarrafal São Nicolau, Cabo Verde.jpg|Tarrafal de São Nicolaun satamaa.
Seaside of Tarrafal São Nicolau, Cabo Verde.jpg| Näkymä Tarrafal de São Nicolaun kaupunkiin.
Residential building Tarrafal São Nicolau, Cabo Verde.jpg|Asuinrakennus Tarrafal de São Nicolaussa.

## Lähteet
* 

### Viitteet

## Aiheesta muualla
Danny Guthrie

**Danny Sean Guthrie** (s. 18. huhtikuuta 1987 Shrewsbury) on englantilainen jalkapalloilija, joka edustaa Englannin Valioliigassa pelaavaa Readingia. Hän on pelipaikaltaan keskikenttäpelaaja.

Guthrie siirtyi 15-vuotiaana Manchester Unitedista Liverpooliin. Guthrie valmistui Liverpoolin jalkapalloakatemiasta kesällä 2005 ja pelasi sen jälkeen pääasiassa Liverpoolin reservijoukkueessa, mutta pääsi harjoittelemaan edustusjoukkueen kanssa. Ensiottelunsa Liverpoolissa hän pelasi ystävyysottelussa Wrexhamia vastaan vuonna 2006, jolloin hän pelasi hyvän ottelun. Guthrie kävi vuonna 2007 lainalla Southamptonissa hakemassa peliaikaa. Kaudeksi 2007–2008 hän siirtyi lainasopimuksella Boltoniin . Kesällä 2008 Guthrie solmi sopimuksen Newcastle Unitedin kanssa. Heinäkuussa 2012 hän siirtyi Readingiin.

## Lähteet
*

### Viitteet

## Aiheesta muualla
*Guthrien profiili Liverpoolin sivuilla
*Profiili Premierleague:n sivuilla
Terceira

**Terceira** on yksi Azorien saarista. Sen pinta-ala on 399,8 km² ja väkiluku 55&nbsp;833 (2001).

Terceiralla sijaitsee Azorien vanhin kaupunki, Angra do Heroísmo, jonka historiallinen keskusta on Unescon maailmanperintökohde. Lisäksi saarella sijaitsee Praia da Vitórian kunta, josta on kotoisin kirjailija Vitorino Nemésio.

Terceira on muiden Azorien tavoin tuliperäinen. Se on asukasluvultaan Azorien toiseksi suurin saari.

## Lähteet
Kernavė

**Kernavė** on kylä Kaakkois-Liettuassa ja samalla erittäin merkittävä arkeologinen kohde ja turistinähtävyys. Vuonna 1999 siellä oli 318 asukasta.  Arvioidaan että pysyvä asutus syntyi paikkakunnalle paleoliittisen kivikauden lopulla  noin 12&nbsp;000 vuotta sitten, pian jäätikön poisvetäytymisen jälkeen. Tämän jälkeen alueella on asuttu varsin yhtäjaksoisesti. Kernavėn alueelta on tehty monipuolisia löytöjä eri aikakausilta kivikaudesta lähtien keskiajalle saakka.  Kernavėn Liettuan kansallinen kulttuurin suojelualue kattaa 194,4 hehtaarin alueen ja se on myös Unescon maailmanperintökohde. Paikkakunta sijaitsee Niemen-joen sivuhaaran Nerisin varrella, noin 35 kilometriä Vilnan luoteispuolella. 

Keskiajalla paikkakunnan kukoistuskausi osui  1200- ja 1300-luvuille. Kernavė oli Liettuan suuriruhtinaskunnan pääkaupunki ja suuriruhtinaan asuinpaikka. Kaupunki mainitaan historiallisissa lähteissä nimeltä ensimmäistä kertaa vuonna 1279. Vuonna 1365 saksalainen ritarikunta hyökkäsi kaupunkiin. Vuonna 1390 tapahtui uusi hyökkäys, jolloin ritarikunta poltti laaksoon rakennetun kaupungin linnoineen. Sitä ei korjattu, vaan asutus siirtyi kukkulan päälle. Laakson kaupungin jäänteet peittyivät maakerrosten alle, ja niistä tuli arkeologinen aarre. Sen tutkimukset alkoivat 1800-luvun puolivälissä. 

## Lähteet

## Aiheesta muualla

* State Cultural Reserve of Kernavė - suojelualueen kotisivut   ja
Schönefeldin lentoasema

**Berlin-Schönefeldin lentoasema** ()  oli kansainvälinen lentoasema Brandenburgissa, Berliinin eteläisellä rajalla. Se oli Saksan jaon aikana Itä-Berliinin ainoa kansainvälinen lentoasema ja Saksan demokraattisen tasavallan (DDR:n) kansallisen lentoyhtiön Interflugin solmukohta.

Lentoaseman, kuten myös Tegelin ja Tempelhofin lentoasemat, korvasi samalle paikalle valmistunut Berliinin-Brandenburgin lentoasema, joka hyödyntää mm. Schönefeldin vanhaa kiitotietä.

## Lentoyhtiöt ja kohteet terminaaleittain
Schönefeldin lentoasemalla oli neljä terminaalia: A, B, C ja D.  Toiminnan loppuvuosina useimmat lentoyhtiöt operoivat lentojaan A-terminaalista; easyJet operoi kohteensa terminaalista B, Germanwings terminaalista D ja Israeli airlines terminaalista C. Terminaalit on yhdistetty toisiinsa. 

### Terminaali A
*Aeroflot (Moskova-Šeremetjevo, Pietari)
*Air Algérie (Algiers [kausittainen])
*Air Via (Sofia)
*Aer Lingus (Cork, Dublin)
*African Safari Airways (Mombasa)
*Belavia (Minsk)
*Blue Wings (Antalya)
*Brussels Airlines (Bryssel)
*Condor Airlines (Antalya, Bourgas, Dalaman, Iraklion, Palma de Mallorca, Teneriffa-eteläinen)
*Croatia Airlines (Dubrovnik, Split)
*EgyptAir (Kairo)
*Jet2.com (Manchester)
*Iceland Express (Reykjavik-Keflavik)
*Icelandair (Reykjavik-Keflavik)
*Inter Airlines (Antalya)
*Macedonian Airlines (Skopje)
*Norwegian Air Shuttle (Bergen, Oslo, Stavanger)
*Pegasus Airlines (Antalya, Bodrum, Istanbul-Sabiha Gökçen)
*Rossiya (Moskova-Vnukovo, Pietari)
*Ryanair (Dublin, Edinburgh, Lappeenrannan lentoasema, Lontoo-Stansted, Nottingham/East Midlands, Tallinnan lentoasema. 
*Sky Airlines (Antalya)
*SunExpress (Antalya, Bodrum, Izmir)
*Syrian Arab Airlines (Aleppo, Damaskos, Wien)
*Tunisair (Monastir, Tunis)
*Turkish Airlines (Adana, Ankara, Istanbul-Atatürk [kausittainen], Trabzon)

### Terminaali B
*easyJet (Ateena, Barcelona, Basel/Mulhouse, Belfast-International, Bristol, Budapest, Kööpenhamina, Geneva, Glasgow-International, Lissabon, Liverpool, Lontoo-Gatwick, Lontoo-Luton, Madrid, Málaga, Milano-Malpensa, Napoli, Nizza, Olbia, Palma de Mallorca, Pariisi-Orly, Pisa, Riika, Rooma-Ciampino, Tallinna, Venetsia)

### Terminaali C
*Arkia Israel Airlines (Tel Aviv)
*El Al (Tel Aviv)
*Israir (Tel Aviv)
*Sun D'Or (Tel Aviv)

### Terminaali D
*Germanwings (Burgas, Köln/Bonn, Düsseldorf, Ibiza, Istanbul-Sabiha Gökçen, Izmir, Moskova-Vnukovo, München, Mykonos, Pietari, Split, Tukholma-Arlanda, Stuttgart, Varna, Zagreb, Zweibrücken)

## Liikenneyhteydet
Schönefeldin lentoasemalla on oma rautatieasemansa, jolta on S-Bahn-yhteys Berliinin keskustaan ja RegionalBahn-yhteyksiä eri puolille itäistä Saksaa.

## Lähteet

## Aiheesta muualla

*Lentoaseman kotisivu
Garajonayn kansallispuisto

**Garajonayn kansallispuisto** () sijaitsee Kanariansaarten La Gomeralla. Sen pinta-ala on 40 neliökilometriä. Puisto on saanut nimensä Garajonayn kallioista, jotka kohoavat 1&nbsp;484 metrin korkeuteen saaren korkeimpana kohtana. Puiston alin kohta on noin 700 metrissä. Puisto sisältää Kanariansaarten suurimman ja parhaiten säilyneen laurisilvan, subtrooppisen metsätyypin, joka tertiäärikaudella peitti liki koko Välimeren seudun. Samaa metsätyyppiä on myös Madeiralla ja Azoreilla. Metsän puusto on ikivihreää, kanarianlaakeri (*[[Laurus azorica]]*) sukulaisineen on sille tyypillinen laji. Korkeimmat puut kohoavat yli 30 metrin korkeuteen. Metsässä on useita endeemisiä lajeja ja runsaslajinen aluskasvillisuus lintuineen, lepakkoineen ja selkärangattomineen. Se on paras paikka nähdä kaksi Kanariansaarille endeemistä kyyhkyslajia palmankyyhkyn ja kanariankyyhkyn.

Tarina kertoo, että kallio sai nimensä Garan ja Jonayn mukaan, jotka olivat legendan mukaan rakastavaisia Romeon ja Julian tavoin ja riistivät henkensä heittäytymällä kallioilta.

Kansallispuisto on Unescon maailmanperintöluettelon kohde. Metsäpalot uhkasivat kansallispuistoa elokuussa 2012, jolloin alueesta paloi yli kymmenesosa. Viranomaisten mukaan tuhoutuneiden alueiden ennalleenpaluu kestää vuosikymmeniä. Puistossa elää yli 450 kasvilajia, joista kahdeksaa ei esiinny missään muualla maailmassa.

File:Alone in the dark - WLE Spain 2015.jpg|«Roque Ojila»
File:WIKI 559 MmoramoraleS.JPG|«Roque de Agando»
File:Roque de La Zarcita - WLE Spain 2015.jpg|«Roque de La Zarcita» 

## Lähteet

## Aiheesta muualla

* Kansallispuiston viralliset sivut
* Kansallispuiston toinen virallinen sivusto
Alestorm

**Alestorm** (vuoteen 2007 asti **Battleheart**) on Perthissä Skotlannissa vuonna 2004 perustettu folk metallia soittava yhtye. Kappaleissaan yhtye kertoo tarinoita merirosvoista. Yhtye kutsuukin omaa musiikkiaan ”skottilaiseksi merirosvometalliksi”. Alestormin esikoisalbumi *[[Captain Morgan's Revenge]]* ilmestyi Napalm Recordsin kautta 25. tammikuuta 2008. Sitä ennen yhtye julkaisi vanhalla nimellään kaksi omakustanne-EP:tä.

Yhtye perustettiin vuonna 2004 nimellä Battleheart, Christopher Bowesin ja Gavin Harperin studioprojektina. Alun perin yhtyeen oli tarkoitus soittaa power metallia, mutta kappaleen "Heavy Metal Pirates" menestys vakuutti yhtyeen pysyvästi hyväksymään merirosvo-teeman ja sisällyttämään folk metal -elementtejä musiikkiinsa. Yhtye on saavuttanut suurta menestystä maailmanlaajuisesti.

## Jäsenet
### Nykyiset
* Christopher Bowes – laulu, kosketinsoittimet
* Máté Bodor – kitara (2015-)
* Elliot Vernon - kosketinsoittimet (2011-)
* Gareth Murdock - basso
* Peter Alcorn  – rummut

### Entiset
* Dani Evans - kitara
* Tim Shaw – kitara
* Gavin Harper – kitara
* James Foote – kitara
* Jason Heeny – basso
* Doug Swierczek – rummut
* Alex Tabisz - rummut
* Micha Wagner – rummut
* Ian Wilson – rummut

## Diskografia
**Albumit**
* *[[Captain Morgan's Revenge]]* (2008)
* *[[Black Sails at Midnight]]* (2009)
* *[[Back Through Time]]* (2011)
* *[[Sunset on the Golden Age]]* (2014)
* *[[No Grave But the Sea]]* (2017)
* *[[Curse of the Crystal Coconut]]* (2020)
* *[[Seventh Rum of a Seventh Rum]]* (2022)
* *[[The Thunderfist Chronicles]]* (2025)

**Livealbumit**
* *[[Live at the End of the World]]* (2013)
* *Live in Tilburg* (2021)

**EP:t**
* *[[Battleheart (ep)|Battleheart]]* (nimellä Battleheart, 2006)
* *[[Terror on the High Seas]]* (nimellä Battleheart, 2006)
* *[[Leviathan (EP)|Leviathan]]* (2008)

**Singlet**
* *[[Heavy Metal Pirates]]* (2008)

**Musiikkivideot**
* Nancy the Tavern Wench (2009)
* Keelhauled (2009)
* Shipwrecked (2011)
* Death Throes of the Terrorsquid (2012)
* In the Navy (Village People cover) (2013)
* Drink (2014)
* Magnetic North (2015)
* Alestorm (2017)
* Mexico (2017)
* Fucked With An Anchor (2017)
* Treasure Chest Party Quest (2020)
* Tortuga feat. Captain Yarrface (2020)
* Fannybaws (2020)
* Pirate Metal Drinking Crew (2020)
* Shit Boat (No Fans) (2020)
* Big Ship Little Ship (2020)
* Zombies Ate My Pirate Ship (2022)
* P.A.R.T.Y. (2022)
* The Battle of Cape Fear River (2022)
* Seventh Rum Of A Seventh Rum (2022)
* Come to Brazil (2022)
* Voyage of the Dead Marauder (2024)
* Uzbekistan (2024)
* The Last Saskatchewan Pirate (2024)
* Frozen Piss 2 (2025)
* Killed to Death by Piracy (2025)
* The Storm (2025)

## Lähteet

## Aiheesta muualla

* Alestormin virallinen sivusto 
* Alestorm levy-yhtiö Napalm Recordsin sivustolla
César Pelli

**César Pelli** (12. lokakuuta 1926 Tucumán, Argentiina – 19. heinäkuuta 2019 New Haven, Connecticut, Yhdysvallat) oli argentiinalais-yhdysvaltalainen arkkitehti, joka tunnetaan varsinkin suunnittelemistaan pilvenpiirtäjistä sekä huomattavista maamerkeistä, kuten Kuala Lumpurin Petronas Towers -kompleksista. Hänen arkkitehtitoimistonsa pääkonttori on New Havenissa, Connecticutissa. 

Pelli aloitti arkkitehtuuriopinnot Argentiinassa Tucumánin yliopistossa, mutta valmistui lopulta Illinois’n yliopiston arkkitehtuurin oppilaitoksesta Yhdysvalloissa, jonne hän muutti vuonna 1952. Yhdysvaltojen kansalaisuus hänelle myönnettiin vuonna 1964. Hän perusti arkkitehtitoimiston César Pelli & Associates Architects vuonna 1977. 

Suomalais-yhdysvaltalainen Eero Saarinen oli Pellille tärkeä opettaja sekä innoittaja. Pelli aloitti uransa työskentelemällä Saarisen arkkitehtitoimistolle projektisuunnittelijana.

## Lähteet

## Aiheesta muualla

* Pelli Clarke Pelli Architects
Kärsämäen Kataja

**Kärsämäen Kataja** on kärsämäkeläinen urheiluseura. Kärsämäen Kataja perustettiin vuonna 1933. Seuran alaisuuteen kuuluu viisi jaostoa: jalkapallo, lentopallo, sulkapallo, pesäpallo ja yleisurheilu.

## Lähteet

## Aiheesta muualla
*Seuran kotisivut
Elinkelpoisuuskäyrä

**Elinkelpoisuuskäyrä** on liikkeenjohdollinen malli, jonka mukaan tietty osa tuottavasta populaatiosta tuottaa tietyn osan tuotannosta. Yleinen sovellus tästä on niin kutsuttu 20/80-sääntö, eli 20 % rikollisista tekee 80 % rikoksista, 20 % tutkijoista julkaisee 80 % käyttökelpoisista tuloksista. Joskus tällaisista säännöistä pystytään luomaan käyrä.
Decimatio

**Decimatio** (lat., *kymmenesosan poistaminen*; joskus suomeksi *desimointi* tai *desimaatio*) oli muinaisen Rooman armeijasta peräisin oleva joukkorangaistusmenetelmä. Menetelmää sovellettiin kohorttiin kerrallaan. Rangaistava kohortti jaettiin kymmenen miehen ryhmiin. Ryhmästä valittiin arvalla yksi, joka muiden ryhmän jäsenten piti tämän jälkeen teloittaa. Rangaistuksen kohteeksi saattoi joutua niin rivimies, upseeri kuin kohortin päällikkökin.

Rangaistusmenetelmä oli hyvin pelottava, mutta koska se harvensi miesvahvuutta liikaa, sitä ei käytetty kovinkaan usein. Ensimmäinen merkintä decimation käytöstä on vuodelta 471 eaa. Rooman tasavallan sotiessa volskeja vastaan. Crassus määräsi desimaation pakoon lähteneille joukoille sen jälkeen, kun Rooman senaatti oli antanut hänelle armeijan ylipäällikkyyden vuonna 72 eaa. Spartacuksen orjakapinallisia vastaan kärsittyjen tappioiden seurauksena. Viimeisen kerran decimatiota on käytetty Suetoniuksen mukaan keisari Augustuksen aikakaudella 17 eaa. Decimatio johti usein siihen, että koko joukko-osasto piti lopulta hajottaa kokonaan, ja tästä syystä se korvattiin erilaisilla häpeärangaistuksilla, kuten pakottamalla rangaistavat nukkumaan linnoitetun leirin ulkopuolella tai syömään seisaaltaan koko palveluskautensa loppuajan. Poikkeuksena sotilaskarkuruus josta rangaistiin ristiinnaulitsemisella.

Keisari Maurikioksen *[[Strategikon]]* varoittaa decimatiosta ja muista mielivaltaisista rangaistuksista, sanoen niiden olevan enemmän vahingoksi kuin hyödyksi armeijan moraalille, sillä ne tuhoavat täysin joukkojen luottamuksen johtajiinsa. 

## Muissa kulttuureissa

Vastaavanlaisia käytäntöjä on sovellettu muissa kulttuureissa, kuitenkin lähinnä vangiksi jääneisiin vihollisiin. Toinen Samuelin kirja kertoo seuraavaa: "*Hän voitti myös mooabilaiset ja mittasi heitä nuoralla, pantuaan heidät makaamaan maahan: aina kaksi nuoranpituutta hän mittasi surmattavaksi ja yhden nuoranpituuden henkiin jätettäväksi.*" (2 Sam. 8:2)

Suomen sisällissodassa käytettiin myös eräänlaista decimatiota, kun jossain tapauksissa vangiksi saadut punaisten osastot käskettiin riviin, josta joka kymmenes komennettiin ammuttavaksi. Keinoa käytettiin ainakin Varkauden taistelun jälkeen. Tämä tapaus tunnetaan nimellä Huruslahden arpajaiset.

## Lähteet
Roland Meinl Musikinstrumente

**Roland Meinl Musikinstrumente Gmbh & Co** on Saksan Gutenstettenissä toimiva soitinvalmistaja. Ronald Meinlin vuonna 1951 käynnistämän yrityksen tunnetuimpia tuotteita ovat *Meinl*-merkillä myytävät symbaalit ja muut lyömäsoittimet. Yrityksen muihin tuotemerkkeihin lukeutuvat  esimerkiksi *Ortega*-kitarat ja *Nino*-lyömäsoittimet.  

## Artistit
*Chris Adler (Lamb of God)
*Magnus Adde Andreasson (Hardcore Superstar)
*Shaney Baby (ex Hilary Duff)
*John Bengtsson (Sonic Syndicate)
*Jason Bittner (Shadows Fall)
*John Boecklin (DevilDriver) 
*Jörg Michael (Stratovarius) 
*Daray Brozozowoski (Vader)
*Tommy Clufetos (Black Sabbath, Ozzy Osbourne)
*Kyle Cunningham (Spin 66)
*Brann Dailor (Mastodon)
*Matt Halpern (Periphery)
*Benny Greb
*Ralf Gustke
*Wolfgang Haffner
*Kai Hahto (Nightwish, Wintersun)
*Janne Hyrkäs (Mokoma)
*Michael Jochum (Kornin taustayhtye)
*Anders Johansson (Hammerfall)
*Alex Landenburg (Annihilator)
*Thomas Lang
*Trevor Lawrence Jr. (Snoop Dogg)
*Dani Loeble (Helloween)
*Corey Pierce (God Forbid)
*Felix D-Kat Pollard
*Jaska Raatikainen (Children of Bodom)
*Johnny Rabb (U.S.S.A)
*Jon Rice (Job for a Cowboy)
*Derek Roddy (Today Is the Day, ex Hate Eternal, exnile)
*Jari Salminen (Poets of the Fall)
*Gustav Schaefer (Tokio Hotel)
*Christoph Schneider (Rammstein) (Nykyään Sabianin käyttäjä)
*Spencer Smith (Panic! At the Disco)
*Daniel Svensson (In Flames)
*Mike Terrana (Masterplan)
*Kalle Torniainen (Brother Firetribe)
*Teppo Velin (Stam1na)

## Kuvia

Instrument perkusyjny pandeiro PA10ABS-BK-NH firmy Meinl.jpg|Meinl-tamburiini.
Bongos Meinl HB100-NT.jpg|Valmistajan bongorummut.
Jaska Raatikainen - Ilosaarirock 2009 2.jpg|Children of Bodom -yhtyeen rumpali Jaska Raatikainen Meinl-lautasten ympäröimänä (2009).
Ozzy en Chile 2011.jpg|Yhdysvaltalainen Tommy Clufetos (2011).


## Katso myös
* Paiste

## Lähteet

## Aiheesta muualla
* Meinlin sivusto
Kronos Racing

**Kronos Racing** on vuonna 1994 perustettu belgialainen yksityistalli, jonka perustivat Marc Van Dalen ja Jean-Pierre Mondron vuonna 1994. Tiimi sai tukea Peugeot Belgium-Luxembourgilta vuosina 1994–2003 ja Citroënilta vuosina 2004–2007. Se on osallistunut yksityisjoukkueena useisiin mestaruuskilpailuihin, kuten rallin MM-sarjaan ja Intercontinental Rally Challengeen.

Kaudella 2006 Kronos osallistui rallin MM-sarjaan nimellä Kronos Citroën World Rally Team.

## Historia

Kauden 2006 alussa kuljettajat ajoivat Sébastien Loeb ja Xavier Pons, mutta Ponsin vaihtelevien esitysten myötä hänet korvattiin junioreiden maailmanmestarilla Daniel Sordolla. Kaudella 2007 kuljettajina ajoivat Manfred Stohl ja Daniel Carlsson. Lisäksi François Duval ajoi satunnaisia ralleja.

Kaudeksi 2008 Kronos Racing siirtyi MM-sarjasta Intercontinental Rally Challenge -sarjaan, ajattamaan Peugeot 207 S2000:sta.

Kaudella 2013 talli kilpaili Euroopan rallimestaruussarjassa, kuljettajanaan François Delecour.

## Rallin MM-sarjan tulokset
()

## Lähteet

## Aiheesta muualla

*Kronos Racingin sivusto
Australia Zoo

**Australia Zoo** on Australian Queenslandissa sijaitseva eläinpuisto, jonka omistaa luonto-ohjelmien tekijän Steve Irwinin perikunta. Eläinpuiston tunnetuin yksittäinen eläin oli jättiläiskilpikonna Harriet, joka kuoli 175-vuotiaana sydänkohtaukseen kesällä 2006. Tarhan suurimpia vetonauloja ovat kuitenkin krokotiilit, joista Irwin teki useita televisio-ohjelmia.

Tarhan perustivat Irwinin vanhemmat vuonna 1970. Steve Irwninin saatua julkisuutta televisio-ohjelmillaan tarhan kävijämäärät kasvoivat ja Irwin saattoi laajentaa tarhaa. Se valittiin kaudella 2003–2004 Australian parhaaksi matkailukohteeksi.


Kangaroo - Australia Zoo - Beerwah Queensland Australia - Flickr - Cindy Andrie.jpg
Kangaroo - Australia Zoo - Beerwah Queensland Australia - Flickr - Cindy Andrie (1).jpg
Echidna - Australia Zoo - Beerwah Queensland Australia - Flickr - Cindy Andrie.jpg


## Lähteet

## Aiheesta muualla

* Kotisivut
Tremolo

**Tremolo** on musiikissa sekä soittotapa että sähköisesti luotu ääniefekti.

Soittamisessa tremolo voi viitata soinnun tai yksittäisen äänen nopeaan toistoon. Tämä on keskeistä esimerkiksi mandoliinin, balalaikan, rumpusoolojen ja -välikkeiden soitossa sekä flamencokitaroinnissa.

Ääniefektinä tremolo tarkoittaa yleensä äänen voimakkuuden nopeaa jaksollista vaihtelua.  Termejä tremolo ja vibrato käytetään joskus sekaisin, vaikka ne tarkoittavat eri asioita. Tremolossa äänen voimakkuus vaihtelee jaksoittaisesti, mutta sävelkorkeus ei muutu. Efektiä voi kokeilla yksinkertaisesti lisäämällä ja vähentämällä äänenvoimakkuutta nopeasti edestakaisin. Tyypillisesti efektin muutoksen nopeus ja syvyys eli voimakkuusero perusääneen verrattuna ovat säädettävissä.

Tremolo saadaan aikaan esimerkiksi sähköisellä efektilaitteella tai se voi olla sisäänrakennettu kitaravahvistimeen. Tremolo oli keskeisessä asemassa esimerkiksi 1950-luvulla rock and roll -musiikissa. Uudempi esimerkki on The Smiths -yhtyeen "How Soon Is Now?" -kappaleen intro, jossa kuultava teema jatkuu kappaleen läpi.

Eräänlaisen tremolon saa aikaan myös kitaralla kytkemällä jostakin mikrofonista äänenvoimakkuus pois. Tämän jälkeen vaihdellaan mikrofonivalitsimen asentoa nopeasti hiljennetyn ja päällä olevan mikrofonin välillä ja näin muodostuu tremolon kaltainen efekti.

Ozzy Osbournen yhtyeen kitaristi Randy Rhoads teki tremolon uudelleen tunnetuksi käyttämillään Gibsonin ja muilla myös tilaustyönä tehdyillä kitaroilla, jotka varustettiin kahdella humbucker-mikrofonilla. Käyttämällä pelkkää äänenvoimakkuussäädintä saa aikaan saman ilmiön, mutta samalla äänestä leikkautuu potentiometrin ominaisuuksien vuoksi taajuuksia ja sointiväri muuttuu.
Geoff Duke

**Geoff Duke** (29. maaliskuuta 1923 St Helens, Lancashire – 1. toukokuuta 2015) oli brittiläinen moninkertainen ratamoottoripyöräilyn maailmanmestari. Duke hallitsi ratamoottoripyöräilyä 1950-luvulla voittaen kuusi maailmanmestaruutta ja viisi Mansaaren TT-ajoa. Hän nousi merkittävään asemaan voitettuaan vuoden 1949 Senior Clubmans TT- ja Senior Manx Grand Prix -ajot. Hänestä tuli sodan jälkeen ensimmäinen ratamoottoripyöräilyn ”supertähti”. Hän teki sopimuksen Norton-tallin kanssa. Hän tuli toiseksi junioriluokassa ja teki uudet rataennätykset senioriluokassa. Voitettuaan kolme maailmanmestaruutta Norton-tallissa hän yllättäen siirtyi italialaiselle moottoripyöränvalmistajalle Gileralle vuonna 1953. Gileralla hän voitti kolme peräkkäistä maailmanmestaruutta 500cc-luokassa. 

## Tulokset MM-sarjassa

## Lähteet
Cabo da Roca

**Cabo da Roca** on niemi, joka muodostaa Manner-Portugalin ja siten koko Manner-Euroopan läntisimmän kohdan. Rooman valtakunnan aikana paikka tunnettiin nimellä Promontorium Magnum.

Cabo da Roca sijaitsee Lissabonin piirissä, noin 40 kilometriä Lissabonista ja 18 kilometriä Sintrasta länteen.

## Lähteet

## Aiheesta muualla
Lima (joki)

**Lima** on Espanjassa ja Portugalissa virtaava 108 kilometrin pituinen joki.

Lima saa alkunsa 975 metrin korkeudesta Ourensen maakunnasta Espanjasta. Se virtaa 108 kilometriä ennen laskemistaan Atlantin valtamereen Viana do Castelon kohdalla.
Rio Lima

**Rio Lima** voi tarkoittaa seuraavia:

* Lima, *Rio Lima*, joki Espanjassa ja Portugalissa
* Rio Lima (1875), Portugalin laivaston tykkivene
Suomalaisia rakkaustarinoita

__NOTOC__
**Suomalaisia rakkaustarinoita 1** on suomalaisen säveltäjän Kikka Laitisen ja hänen yhtyeensä Kikka Laitinen Co. studioalbumi. Se julkaistiin 22. helmikuuta 2006.  Äänitykset on tehty JJ-studiossa ja KoDa Oy:ssä. Levyn on miksannut Ilkka Herkman Hip Studiossa ja masteroinut Pauli Saastamoinen Finnvoxissa. Albumin tunnetuimpia lauluja ovat  ”Ei surullista”, ”Onni on pienissä asioissa” ja ”Tatuoitu neitoperhonen”, ja ne ovat Kikka Laitisen säveltämiä ja sanoittamia ja yhtyeen sovittamia. 

## Suomalaisia rakkaustarinoita trilogia
Suomalaisia rakkaustarinoita -laulusarja muodostaa kolmiosaisen trilogian. Ensimmäinen osa julkaistiin vuonna 2006, toinen osa 2008 ja kolmas vuonna 2012. Suomalaisia rakkaustarinoita -trilogian  tunnetuimpia kappaleita ovat muun muassa ”Onni on pienissä asioissa”, ”Suomalaisia rakkaustarinoita”, ”Jospa ne kaksi poikaa”, ”Da?”, ”Enää linnut laula ei”, ”Rakkaus naista kuljettaa” ja "Enkelit sut luotani vei". Monet Suomalaisia rakkaustarinoita -trilogian laulut ovat olleet mm. Yle Radio Suomen ja Radio Top 20 -soitetuimpien listoilla vv. 2006–2013.

Suomalaisia rakkaustarinoita -trilogiasta Suomalaisia rakkaustarinoita, Suomalaisia rakkaustarinoita 2 ja Suomalaisia rakkaustarinoita 3 kehitettiin vuonna 2013 sarja johon yhdistettiin musiikkia ja muotoilua: syntyi Suomalaisia rakkaustarinoita Kikka Laitinen, joka sai Suomalaisen Työn Liitolta sekä Avainlippu- että Design from Finland -merkit. Suomalaisia rakkaustarinoita  - Kikka Laitinen on Rekisteröity tavaramerkki. Sarjan laulut ovat pääosin Kikka Laitisen säveltämiä ja sanoittamia ja yhtyeen Kikka Laitinen Co. sovittamia. Sarjan muotoilu on Ville Korhosen käsialaa.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Kikka Laitinen – laulu, taustalaulut
* Tommi Lindell – koskettimet, musiikkiohjelmointi
* Leevi Leppänen – rummut
* Juha Verona – basso
* Vesa Anttila – kitara
* Kustaa Kantelinen – kitara
* Mikko Yli-Knuuttila – basso
* Petteri Korhonen – rummut
* Antti Heerman – viulu
* Juuso Nordlund – basso
* Ilkka Herkman – kitarafillit (kappale 12)
* Jukka Hänninen – saksofoni
Sommelier

**Sommelier** on viinien tuntija, joka työskentelee ravintolassa. Alun perin nimitys sommelier tulee ranskan kielestä, jossa sommelier oli luostarin talouspäällikkö jonka vastuulla oli luostarin ruoka-, juoma- ja liinavaatevarastot. Sommelierit opiskelevat yleensä työskentelemällä ravintoloissa, joissa myydään viinejä. Kouluttautuminen tapahtuu useimmiten mestari ja kisälli -mallilla. Sommelier ei ole suojattu ammattinimike vaan kuka tahansa viineihin perehtynyt voi käyttää sitä.

## Tehtävät
Nykyisin sommelier vastaa ravintoloiden juomien laadusta, tunnistaa juomien elinkaaren ja käyttötarkoituksen. Hän hallitsee eri tyyppiset viinit sekä rypäleet, taitaa ruoka-juoma-yhdistelmät ja osaa suositella asiakkaalle hänelle ja hinnaltaan sopivaa viiniä ravintolan laajastakin valikoimasta. Hän on usein myös ainoa henkilö ravintolassa joka tietää kokonaistilanteen missä vaiheessa asiakkaat ovat ruokailua, mitä ruokalaijia he sillä hetkellä syövät ja pystyy sen vuoksi toimimaan esimiehenä. Hänen tehtäviinsä kuuluu myös esivalmistelua salissa ennen ravintolan aukeamista ja ravintolan sulkeutumisen jälkeen seuraavaa päivää varten. Sommelierin tehtäviin kuuluu myös pitää huolta varastosta sen kierrosta ja hallinnasta sekä valita viinejä ennakoiden tulevia ruokalistoja ja tilausten tekeminen seuraavaa viikkoa varten.

## Opiskelu
Sommelieriksi opiskelevat suorittavat usein Viinikoulu Perho Pro kursseja ja myös osana restonomiopintoja Haaga-Helia ammattikorkeakoulussa voi opiskella viinitietoutta.

Sommeliereillä on oma yhdistys Suomen Sommelierit ry, johon hyväksytään ammattilaisia ja harrastajia. Sen tavoitteena edistää suomalaista juoma- ja viinikulttuuria. Se myös järjestää kilpailuja ja tasting-tilaisuuksia.

## Katso myös
* Enologia
* Master of Wine

## Lähteet
* 

### Viitteet

## Aiheesta muualla

*
Lene Marlin

**Lene Marlin Pedersen** (s. 17. elokuuta 1980 Tromssa) on norjalainen poplaulaja ja lauluntekijä.

Marlinin ensimmäinen single, "Unforgivable Sinner", julkaistiin Norjassa 1998. Se nousi suureksi hitiksi ja pysyi kahdeksan viikkoa Norjan listaykkösenä. Singleä seurannutta ensialbumia, *Playing My Game*, myytiin 1,8 miljoonaa kappaletta maailmanlaajuisesti. Albumilta julkaistut kaksi muuta singleä, "Sitting Down Here" ja "Where I'm Headed", keräsivät myös korkeita listasijoituksia.

Marlinin toinen pitkäsoitto, *Another Day*, julkaistiin syyskuussa 2003 ja kolmas, *Lost in a moment*, toukokuussa 2005. Ne eivät kuitenkaan menestyneet myyntiluvuissa yhtä hyvin kuin *Playing My Game*, mutta sisälsivät pari hittiä.
Vuonna 2005 Marlin teki promootiomatkan Taiwaniin ja Kiinaan. Albumille *Lost in a moment* oli lisätty cover suositun kiinalaisen Faye Wongin kappaleesta. Matka tuotti tulosta ja Marlin sai julkisuutta esiintymällä Taiwanin MTV:llä ja erilaisissa televisio-ohjelmissa.

MTV Europe Music Awards –gaalassa Marlin palkittiin Paras pohjoismaalainen -sarjassa vuonna 1999. Samana vuonna hän voitti myös neljä Norjan omaa Grammy-palkintoa.

## Aiheesta muualla
* ''Lene Marlin'' - virallinen kotisivu
Sado (joki)

**Sado** (aiemmin **Sádão**) on joki eteläisessä Portugalissa. Se on noin 180 kilometriä pitkä.

Sado saa alkunsa 230 metrin korkeudessa ja virtaa muun muassa Alcácer do Salin läpi. Joki laskee Setúbalin kohdalla Atlantin valtamereen.

## Aiheesta muualla
Manfred Winkelhock

**Manfred Winkelhock** (6. lokakuuta 1951 Waiblingen, Länsi-Saksa – 12. elokuuta 1985 Toronto, Kanada) oli saksalainen kilpa-autoilija. Hänen suurimpiin saavutksiinsa kuuluu muun muassa Monzan tuhannen kilometrin ajon voitto vuonna 1985. Winkelhockin veli Joachim Winkelhock ja poika Markus Winkelhock ovat myös kilpa-autoilijoita.

## Ura
### Varhainen ura
Winkelhockin moottoriurheilu-ura alkoi VW Junior Cupissa vuonna 1976. Hän ajoi vuosina 1978–1981 Formula 2 -sarjassa. Winkelhockille sattui tunnettu onnettomuus F2-autolla vuonna 1980 Nürburgringillä: hänen autonsa teki ilmassa voltin ja törmäsi seinään, minkä jälkeen hän käveli loukkaantumattomana omin voimin pois paikalta.

### Formula 1

Formula 1 -sarjassa Winkelhock kilpaili vuosina 1980 ja 1982–1985. Hänen ensimmäinen GP-kilpailunsa oli Italian Grand Prix 1980, jossa hän korvasi loukkaantunutta Jochen Massia Arrowsilla. Hän kuitenkin karsiutui aika-ajoissa eikä päässyt osallistumaan itse lähtöön. Uuden tulemisen F1:een hän teki kaudella 1982, jolloin hän ajoi saksalaisessa ATS-tallissa. Hän ajoi vain harvoin maaliin asti ja muutamassa kilpailussa matkanteko päättyi jo aika-ajoihin. Hän kuitenkin saavutti kauden toisessa kilpailussa Brasiliassa F1-uransa ainoat kaksi MM-pistettä. Winkelhock ajoi ATS:llä vielä seuraavat kaudet 1983 ja 1984, mutta kausiin mahtui paljon keskeytyksiä. Kauden 1984 viimeisessä kilpailussa Winkelhock ajoi Brabham-autolla ja sijoittui kymmenenneksi. Tulokset olivat edellisten kausien kaltaisia myös kaudella 1985, jolloin hän ajoi RAM-tallissa. Hän tosin ajoi kaudella vain yhdeksän kilpailua, koska hän kuoli kesken kauden.

### Muut sarjat

Winkelhock osallistui urallaan myös kahteen DTM-kilpailuun. Winkelhock kilpaili paljon urheiluautoilla, ja hän voitti Monzan tuhannen kilometrin ajon yhdessä Marc Surerin kanssa vuonna 1985.

## Kuolema

Winkelhock kuoli elokuussa 1985 Kanadassa Mosport Parkin radan toisessa mutkassa. Hän ajoi Porsche 962C -autolla seinään Budweiser 1000 -urheiluautokilpailussa ja kuoli välittömästi. Hän oli kuollessaan 32-vuotias. Winkelhockin poika Markus oli tuolloin viisivuotias.

## Formula 1 -tulokset

## Lähteet

## Aiheesta muualla

* Manfred Winkelhockin tilastoja F1-ruutu-sivustolla
Jim Redman

**Jim Redman** (s. 11. elokuuta 1931 Lontoo, Englanti) on kuusinkertainen ratamoottoripyöräilyn maailmanmestari. Nuorena miehenä Redman muutti Englannista Rhodesiaan (nyk. Zimbabwe), jossa hän aloitti kilpauransa. Hän voitti neljä maailmanmestaruutta 350-kuutioisten sarjassa vuosina 1962–1965. Vuosina 1962–1963 hän saavutti tuplamestaruudet voittamalla myös 250-kuutioisten sarjan. Vuonna 1964 hänestä tuli ensimmäinen kuljettaja, joka oli voittanut kolme kilpailua samana päivänä Alankomaiden kilpailussa. Redman voitti myös kuusi kertaa Mansaarella ajetun kilpailun. Yhteensä hän voitti 45 kilpailua. Hän sai saavutuksistaan Brittiläisen imperiumin ritarikunnan jäsenyyden (MBE).

## Tulokset

## Lähteet
Metyyliasetaatti

**Metyyliasetaatin** kemiallinen kaava on C3H6O2 ja rakennekaava CH3COOCH3. Metyyliasetaatti on etikkahapon metyyliesteri.

Metyyliasetaatti on normaaliolosuhteissa helposti syttyvää olomuodoltaan väritön neste, jolla on tunnusomainen haju. Sen moolimassa on 74,1 g/mol, sulamispiste –98&nbsp;°C, kiehumispiste 57&nbsp;°C, tiheys 0,93 g/cm3, liukoisuus veteen 20&nbsp;°C:n lämpötilassa 24,4 g/100ml, leimahduspiste –13&nbsp;°C c.c., itsesyttymislämpötila 455&nbsp;°C ja CAS-numero 79-20-9.

Yhdistettä esiintyy kukkien tuoksuissa ja semiokemikaalina eliöiden viestinnässä.

Metyyliasetaatti on voimakas pelkistin ja reagoi hapettavien aineiden kanssa.

Devoton ja Tereton ovat metyyliasetaatin kaupallisia nimiä.

## Valmistus ja käyttö
Metyyliasetaattia valmistetaan esteröimällä metanolia ja etikkahappoa happoakatalyytin läsnä ollessa. Metyyliasetaatin tärkein käyttökohde on liuottimena käyttäminen. Se liuottaa rasvoja, hartseja ja selluloosaa ja selluloosajohdannaisia. Sitä käytetään myös keinotekoisen nahan valmistuksessa ja nahan pehmentimenä kenkien valmistuksessa. Metyyliasetaatista voidaan valmistaa karbonylaatiolla eli reaktiolla hiilimonoksidin kanssa etikkahappoanhydridiä.

## Ympäristö- ja terveysvaikutukset

Lyhytaikainen altistuminen metyyliasetaatille ärsyttää silmiä ja hengitysteitä sekä voi aiheuttaa vaikutuksia keskushermostossa. Pitkäaikainen tai toistuva altistuminen aineelle voi kuivattaa ihoa sekä aiheuttaa vaikutuksia näköhermoon, johtaen heikentyneeseen näkökykyyn.

## Katso myös
* Etyyliasetaatti C4H8O2

## Lähteet

## Aiheesta muualla
*
*PubChem: Methyl acetate 
*Human Metabolome Database (HMDB): Methyl acetate 
*Kyoto Encyclopedia of Genes and Genomes (KEGG): Methyl acetate 
*ChemBlink: Methyl acetate 
*Dr. Duke's Phytochemical and Ethnobotanical Databases: Methyl-acetate 
*Pherobase: Semiochemical – methyl acetate
Odie Cleghorn

**James Ogilvie "Odie" Cleghorn** (11. syyskuuta 1891 Montreal, Quebec, Kanada – 13. heinäkuuta 1956 Montreal, Quebec, Kanada) oli kanadalainen ammattilaisjääkiekkoilija, linja- ja erotuomari. Hän pelasi NHL:ssä 10 kautta joukkueissa Montreal Canadiens ja Pittsburgh Pirates. Hän voitti Stanley Cupin vuonna 1924 Montrealin joukkueessa.

## Kuolema
Odie Cleghornin veli Sprague Cleghorn kuoli auto-onnettomuudessa saamiinsa vammoihin. Vain muutama tunti ennen Spraguen hautajaisia Odie Cleghorn löydettiin sängystään kuolleena. Kuolinsyy oli sydänhalvaus, jonka epäillään johtuneen veljen menetyksen tuomasta stressistä.
Saksan ralli

**Saksan ralli** (*ADAC Rallye Deutschland*) on Saksassa ajettava rallikilpailu, joka kuului rallin MM-sarjaan vuosina 2002-2019. Kilpailu kuului rallin EM-sarjaan vuosina 1985-2001.

Ralli on järjestetty vuodesta 1982 lähtien, jolloin se oli Saksan kansallisen rallisarjan osakilpailu vuoteen 2001 asti. Ralli ajetaan Trierin ympäristössä. Sébastien Loeb on voittanut yhdeksän kertaa Saksan MM-rallin. Lähes koko kilpailu ajetaan asvaltilla, ja se sisältää runsaasti risteyksiä ja neulansilmämutkia. 

Vuonna 2020 kilpailu peruttiin koronapandemian johdosta.

## Voittajat

## Lähteet

## Aiheesta muualla
*  Saksan rallin viralliset verkkosivut
* eWRC-sivustolla
Hiekkaharjun rautatieasema

**Hiekkaharjun rautatieasema** (, ) on lähijunien käyttämä asema Vantaalla Jokiniemen kaupunginosassa lähellä Hiekkaharjua. Asema sijaitsee noin 17 kilometriä Helsingin rautatieasemasta pohjoiseen Keravan kaupunkiradan varrella. Kehärata haarautuu pääradasta Hiekkaharjun ja Koivukylän aseman puolivälissä.

Riihimäen suuntaan ja lentoasemalle liikennöidään raiteelta 3 ja Helsinkiin raiteelta 4. Aseman länsipuolella on kaksi raidetta, joita käyttävät aseman ohittavat kauko- ja lähijunat.

## Historia

Asema avattiin vuonna 1931, kun Tikkurilan taajama oli levinnyt niin pitkälle pohjoiseen että sen katsottiin tarvitsevan toisen rautatieliikennepaikan Tikkurilan rautatieaseman lisäksi. Se sai nimen Hiekkaharju-Sandkulla sijainnistaan kaakosta luoteeseen radan alla kulkevalla harjulla. Aseman avaamisen jälkeen myös sitä ympäröinyttä asuinaluetta ryhdyttiin kutsumaan Hiekkaharjuksi. Nykyisin Hiekkaharju on virallisesti aseman länsipuolisen kaupunginosan nimi.

Hiekkaharjun asema on toiminut välietappina Keravan kaupunkirataa rakennettaessa. Pääradan kolmas raide otettiin vuonna 1972 käyttöön välillä Helsinki–Hiekkaharju ja sitä jatkettiin 1981 Keravalle asti. Vuoteen 1975 asti aseman kohdalla sijaitsi tasoristeys, joka korvattiin alikululla. Pääradan neljäs raide valmistui ensin vuonna 1996 välille Helsinki–Hiekkaharju ja ulotettiin Keravalle vuonna 2004. Kaupunkiradan valmistumisen yhteydessä vuonna 2004 Hiekkaharjun asema uudistettiin perusteellisesti. Samalla P-juna, joka ajoi Helsingistä Hiekkaharjuun, lopetettiin ja korvattiin I-junalla, joka ajoi Helsingistä vain Tikkurilaan asti, kunnes Kehärata avattiin 1. heinäkuuta 2015.

## Asemalla pysähtyvät junat
*  (Helsinki–Tikkurila–Lentoasema–Huopalahti–Helsinki)
*  (Helsinki–Kerava)
*  (Helsinki–Huopalahti–Lentoasema–Tikkurila–Helsinki)
*  (Helsinki–Riihimäki)

## Linja-autoyhteydet
***619** Tikkurila–Hiekkaharju–Simonsilta
***625** Tikkurila–Hiekkaharju–Koivukylä–Peijas–Rekolanmäki
***735** Tikkurila–Koivukylä–Korso–Mikkola

## Lähteet

## Aiheesta muualla
Borja Oubiña

**Borja Oubiña Meléndez** (s. 17. toukokuuta 1982 Vigo, Pontevedran maakunta, Espanja) on espanjalainen entinen jalkapalloilija, pelipaikaltaan puolustava keskikenttäpelaaja.

Oubiña edusti juniorina Moledoa ja Gran Peñaa ennen siirtymistään Celtaan 12 vuoden iässä. Celtan edustusjoukkueessa ja Espanjan pääsarjassa Primera Divisiónissa hän debytoi 29. lokakuuta 2003 Valenciaa vastaan. Kauden 2004–2005 Celta pelasi toiseksi korkeimmalla sarjatasolla Segunda Divisiónissa, ja Oubiña vakiinnutti asemansa joukkueessa, ollen avauskokoonpanossa 28 ottelussa. Kaudeksi 2005–2006 Celta nousi pääsarjaan, mutta kahden vuoden päästä se putosi jälleen Segundaan, ja Oubiña lainattiin Englannin valioliigan Birmingham Cityyn. Hänen kautensa Birminghamissa päättyi kuitenkin jo toisessa ottelussaan saamaansa polven ristisidevammaan. Lainasopimus purettiin helmikuussa 2008 ja Oubiña palasi Celtaan.

Espanjan maajoukkueessa Oubiña teki ensiesiintymisensä 2. syyskuuta 2006 Espanjan maalein 4–0 voittamassa EM-karsintaottelussa Liechtensteinia vastaan. Hän on pelannut myös Galician maajoukkueessa.

## Lähteet

## Aiheesta muualla
* Borja Oubiñan virallinen sivusto
Sydän valvoo

**Sydän valvoo** on suomalaisen laulaja Kikka Laitisen studioalbumi vuodelta 1997. Levy äänitettiin ja miksattiin Finnvoxin studiossa.

## Kappaleet
# ”Mä tahdon luoksesi tulla” – 3.10
# ”Omenapuut” – 3.11
# ”Jos tahdot kunnon naisen” – 3.06
# ”Sydän valvoo” – 4.08
# ”Universumin suudelma” – 3.27
# ”Runoilijan rukous” – 3.28
# ”Hyväilyt ja kaikki hymyt” – 3.48
# ”Keinutan sua yön” – 3.47
# ”Ethän kesyynny koskaan” – 3.14
# ”Tanssin kanssa sateen” – 3.04
# ”Siideriä sireenintuoksulla” – 3.28
# ”Oljenkeltainen kuu” – 4.28
# ”Myös ukonilmalla” – 2.29

## Soittajat

* Kikka Laitinen – laulu, taustalaulu
* Kustaa Kantelinen – kitara
* Mikko Yli-Knuuttila – bassokitara
* Kristian Molina – kosketinsoittimet
* Tuomas Peippo – rummut
* Janne Halmela – trumpetti, flyygelitorvi
* Mika Pesonen – saksofoni
* Tommi Lindell – viulu, kosketinsoittimet
* Kata Laurikainen – taustalaulu
* Heikki Silvennoinen – kitara 
* Rami Korhonen – kitara
* Heikki Männikkö – käyrätorvi
Sixpence None the Richer

**Sixpence None the Richer** on yhdysvaltalainen pop-/rockyhtye, jonka aktiivivuodet sijoittuivat 1990-luvun alusta vuoteen 2004, kunnes yhtye aktivoitui uudestaan 2008. Jäseniä ovat olleet laulaja ja ainoa naisjäsen Leigh Bingham Nash sekä Matt Slocum, Sean Kelly, Justin Carry, Jerry Dale McFadden, Dale Baker ja Rob Mitchell.

Yhtyeen debyyttialbumi *The Fatherless & the Widow* julkaistiin vuonna 1994 ja toinen, *This Beautiful Mess*, vuonna 1995. Yhtyeen kolmas albumi, *Sixpence None the Richer*, julkaistiin vuonna 1997. Siltä julkaistu single, ”Kiss me”, nousi maailmanlaajuiseksi hitiksi ja myi kultaa. Kappaleen voi kuulla elokuvissa *[[Sinussa on se jokin]]* ja *[[Not Another Teen Movie]]*. Monet ovat tehneet kappaleesta coverversion, muun muassa Avril Lavigne. Sixpence None the Richerin toiseksi suureksi hitiksi nousi ”There She Goes”, joka on cover The La'sin kappaleesta.
Vuonna 2002 julkaistiin Sixpence None the Richerin neljäs pitkäsoitto, *Divine Discontent*. Yhtyeen kokoelmalevy *The Best Of Sixpence None The Richer* julkaistiin vuonna 2004.

Yhtye ilmoitti hajoavansa vuonna 2004. Tämän jälkeen perustajajäsenet Leigh Bingham Nash ja Matt Slocum ovat luoneet uraa omilla tahoillaan. Nash julkaisi sooloalbumin elokuussa 2006 ja Slocum perusti uuden yhtyeen.

Vuonna 2008 Sixpence None The Richer aktivoitui taas, kun Leigh ja Matt palasivat takaisin yhteen. He julkaisivat jo samana vuonna joululevyn *The Dawn Of Grace*. *Strange Conversationiksi* alun perin nimetyn seuraavan albumin oli tarkoitus ilmestyä vuonna 2010, mutta ongelmat levy-yhtiön kanssa viivyttivät julkaisua. Albumi ilmestyi lopulta kesällä 2012 nimellä *Lost in Transition*.

## Diskografia
### Studioalbumit
* 
* 
* 
* 
* 
* 

## Palkinnot
### Dove-palkinto

## Lähteet

## Aiheesta muualla

* Yhtyeen virallinen kotisivu
* Rolling Stonen julkaisema laajempi Sixpence None the Richer -diskografia
A Blaze in the Northern Sky

**A Blaze in the Northern Sky** on norjalaisen black metal -yhtye Darkthronen toinen studioalbumi. Levyn äänitysten yhteydessä Dag Nilsen jätti yhtyeen, mutta äänitti kuitenkin vielä albumin bassoraidat. Kyseinen albumi on Darkthronen ensimmäinen black metal -levy, sillä vuonna 1990 julkaistu *[[Soulside Journey]]* oli enemmänkin death metallia. Joka tapauksessa tälläkin levyllä on hieman viittauksia deathmetallisempaan suuntaukseen. Jotkut kutsuvatkin tätä albumia ensimmäiseksi blackened death metal -tuotokseksi, jonka luokan uudempia nimiä ovat muun muassa Behemoth ja Zyklon.

## Kappaleluettelo
#
#
#
#
#
#

## Muusikot
* Fenriz – rummut
* Nocturno Culto – kitara, laulu
* Zephyrous – kitara
* Dag Nilsen – bassokitara

## Aiheesta muualla
* ''Darkthrone'' - Virallinen sivusto 
* ''Anus.com'' - Tarkempaa tietoa ja arviointia  
* ''Sonos Metallicos'' - Arvostelu
* 
*
Sinistä

**Sinistä** on suomalaisen laulajan Kikka Laitisen studioalbumi. Se julkaistiin 1999. Albumi on äänitetty JJ-studiossa Tampereella ja se on masteroinut Pauli Saastamoinen Finnvoxista. Kannen on suunnitellut Tommi Hänninen

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Kikka Laitinen – laulu
* Tuomas Peippo – rummut
* Mikko Löytty – bassokitara
* Rami Korhonen – kitara
* Pekka Marjanen – kosketinsoittimet
* Toni Lähteenmäki – taustalaulu
* Janne Halmela – trumpetti
* Jani Saaranen – trumpetti
* Veli-Matti Miettinen – pasuuna
* Markku Korpela – saksofoni
* Juha Turunen – oboe